**UTENOS KOLEGIJOS PROJEKTO „TAVO IR MANO TAPATYBĖ“ IR ARTĖJANČIO LIETUVOS ŠIMTMEČIO TEMATIKĄ ATITINKANČIŲ ŽENKLŲ KŪRIMO KONKURSO NUOSTATAI**

**I. KONKURSO BENDROSIOS NUOSTATOS**

1. Utenos kolegijos projekto „Tavo ir mano tapatybė“ (toliau - projekto) iniciatyvinė grupė skelbia projekto ir artėjančio Lietuvos šimtmečio tematiką atitinkančių ženklų kūrimokonkursą (toliau – konkursas).

2. Konkurso tikslas - sudaryti galimybes visiems norintiems pademonstruoti savo talentus kūryboje ir prisidėti prie projekto ir artėjančio Lietuvos šimtmečio simbolikos (ženklų) kūrimo.

3. Teikdami kūrybinius darbus autoriai patvirtina, kad yra susipažinę su konkurso nuostatais ir sutinka su jų sąlygomis.

4. Informacija apie konkursą ir konkurso nuostatai skelbiami Kolegijos interneto svetainėje www.utenos-kolegija.lt bei Utenos kolegijos paskyroje socialiniame tinkle ,,Facebook“.

5. Papildoma informacija teikiama telefonu 8 682 310 52 (darbo dienomis 8.00 – 17.00 val.) arba el. p. [jurgita.daubariene@gmail.com](mailto:jurgita.daubariene@gmail.com).

6. Plačiau su projekto „Tavo ir mano tapatybė“ uždaviniais bei numatomomis veikomis galima susipažinti Kolegijos interneto svetainėje [www.utenos-kolegija.lt](http://www.utenos-kolegija.lt) skiltyje *Naujienos*.

**II. KONKURSO SĄLYGOS**

7. Konkurse turi teisę dalyvauti visi norintys. Autorius arba autorių kolektyvas (toliau - konkurso dalyviai) gali pateikti ne daugiau kaip 3 pasiūlymus.

8. Reikalavimai ženklui:

8.1. Kūrybinis darbas turi būti originalus, t. y. sukurtas konkurso dalyvio. Konkurso dalyviai, ženkle panaudoję kitų autorių kūrinius arba jų fragmentus, privalo nepažeisti kitų autorių teisių ir gauti visus reikalingus autoriaus ar jo teisių perėmėjo, arba jo tinkamai įgalioto asmens leidimus. Už neteisėtą kitų autorių kūrinių panaudojimą konkurso dalyviai asmeniškai atsako Lietuvos Respublikos įstatymų nustatyta tvarka. Konkurso organizatorius neprisiims atsakomybės už autorių 2 teisių pažeidimus, o visi su pažeidimais susiję klausimai ir sprendimai bus laikomi ženklo idėjos autoriaus atsakomybe.

8.2. Ženkle meninės raiškos priemonėmis turi būti atskleista projekto „Tavo ir mano tapatybė“ ir /ar artėjančio Lietuvos šimtmečio tematika.

8.2.1. Ženkle privalo būti tekstas: „Tavo ir mano tapatybė“ arba „Atkurtai Lietuvai 100“.

8.2.2. Ženklas gali būti parengtas ir anglų kalba: „ Identity of Yours and Mine“ arba „Lithuania Celebrates 100“.

8.3. Darbai gali būti atlikti įvairiomis meninės raiškos priemonėmis (įvairia technika), kompiuterine grafika.

8.4. Ženklo idėjos eskizas gali būti pateiktas popieriniu (A4), CorelDRAW ar Adobe Photoshop formatu, tačiau **būtina pridėti elektroninį eskizo formatą *.pdf****.*

8.5. Ženkle nenaudoti peršviečiamos spalvos efekto (*transparent*). Jeigu ženkle naudojama tik balta spalva, reikalinga uždėti juodą foną.

8.6. Pristatant ženklą, reikia pateikti trumpą sukurto ženklo aprašą apie eskize naudotų spalvų ir objektų simbolinę reikšmę.

**III. ŽENKLŲ PATEIKIMO SĄLYGOS**

9. Sukurtus ženklus galima pateikti šiais būdais:

9.1. paštu: projekto „Tavo ir mano tapatybė“ ženklo konkursui, Utenos kolegija, Maironio g. 18, LT- 28142 Utena;

9.2. el. paštu: [jurgita.daubariene@gmail.com](mailto:jurgita.daubariene@gmail.com);

9.3. darbo dienomis 8.00 – 17.00 val. atnešti į Kolegijos Verslo ir technologijų fakultetą, Maironio g. 18, 1 aukštas, pas budėtoją.

10. Pateikiant ženklus konkursui privaloma nurodyti šiuos duomenis: autoriaus (autorių) vardą, pavardę, telefono numerį ir elektroninio pašto adresą.

11. Ženklus būtina pateikti **iki 2017 m. gegužės 5 d. 17 val**. Darbai, pateikti pavėluotai, nebus vertinami.

12. Konkursui pateikti darbai nebus grąžinami. Konkurso dalyviai organizatoriams suteikia teisę neatlygintinai jais naudotis, viešai skelbti ir platinti.

13. Visi konkursui pateikti ženklai bus skelbiami Kolegijos paskyroje socialiniame tinkle „Facebook“.

**IV**. **ŽENKLŲ VERTINIMAS IR KONKURSO DALYVIŲ APDOVANOJIMAS**

14. Ženklus vertins sudaryta vertinimo komisija.

15. Vertinimo kriterijai:

15.1. vizualinis patrauklumas;

15.2. tinkamumas - kaip pateiktas grafinis ženklas siejasi su projekto ir/ar artėjančio Lietuvos šimtmečio tematikos kontekstu;

15.3. spalvų ir objektų simbolinė reikšmė;

15.4. kūrybiškumas, originalumas ir autentiškumas;

15.5. bendras ženklo (eskizo) pritaikomumas - ar lengvai grafinis vaizdas pritaikomas skirtingose vizualinėse priemonėse: ant marškinėlių, maišelių, spausdintinėse reklaminėse priemonėse;

15.6. grafinio vaizdo skaitomumas - ar sumažintas grafinis vaizdas išlaiko pagrindinius atpažįstamumo bruožus;

15.7. etiškumas - ar pateiktame grafiniame vaizde nėra elementų, kurie pažeistų religines, etines, rasines, tautines ar moralines nuostatas.

16. **Konkurso nugalėtojai (atrinktų 10 ženklų autoriai) bus paskelbti 2017 m. gegužės 12 d.** Kolegijos interneto svetainėje www.utenos-kolegija.lt ir informuoti nurodytais kontaktais.

17. Konkurso nugalėtojų ženklai bus naudojami įvairiais formatais ant marškinėlių, maišelių, spaudoje, internetinėje erdvėje, informaciniuose – reklaminiuose leidiniuose ir kt. kaip projekto „Tavo ir mano tapatybė“ prekės ženklas.

18. Konkurso nugalėtojai bus apdovanoti specialiais prizais.

**V. BAIGIAMOSIOS NUOSTATOS**

19. Konkurso nuostatai skelbiami Kolegijos internetinėje svetainėje www.utenos-kolegija.lt.

20. Bet kokie šiuose nuostatuose nepaminėti atvejai priklausys nuo konkurso organizatorių sprendimo.

21. Konkurso organizatoriai pasilieka teisę keisti konkurso sąlygas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_